CELEX: 22005D0181
Language: sl
Date: 2005-03-01 00:00:00
Title: 2005/181/ES: Sklep št. 2/2005 Odbora za carinsko sodelovanje AKP-ES z dne 1. marca 2005 o odstopanju od pojma „izdelki s poreklom“ zaradi upoštevanja posebnega položaja držav AKP glede proizvodnje konzerviranih tunov in filetov tuna (številka HS ex 16.04)

8.3.2005   
            
            
               SL
            
            
               Uradni list Evropske unije
            
            
               L 61/48
            
         
      SKLEP št. 2/2005 ODBORA ZA CARINSKO SODELOVANJE AKP-ES
   z dne 1. marca 2005
   o odstopanju od pojma „izdelki s poreklom“ zaradi upoštevanja posebnega položaja držav AKP glede proizvodnje konzerviranih tunov in filetov tuna (številka HS ex 16.04)
   (2005/181/ES)
   ODBOR ZA CARINSKO SODELOVANJE AKP-ES JE –
   ob upoštevanju Sporazuma o partnerstvu AKP-ES, podpisanega v Cotonouju 23. junija 2000, in zlasti člena 38 Protokola I k Prilogi V Sporazuma,
   ob upoštevanju naslednjega:
   
               (1)
            
            
               Člen 38(1) omenjenega protokola predvideva odstopanja od pravil o poreklu, ki jih je treba odobriti, kadar razvoj obstoječe industrije ali vzpostavitev nove to upravičuje.
            
         
               (2)
            
            
               Člen 38(8) omenjenega protokola določa, da so odstopanja dovoljena avtomatično, v mejah letne kvote 8 000 ton za v pločevinke konzervirane tune in 2 000 ton za filete tuna.
            
         
               (3)
            
            
               28. oktobra 2002 je bil sprejet Sklep št. 2/2002 Odbora za carinsko sodelovanje AKP-ES o odstopanju od pojma „izdelki s poreklom“ zaradi upoštevanja posebnega položaja držav AKP glede proizvodnje v pločevinke konzerviranih tunov in filetov tuna (številka HS ex 16.04). Odstopanje iz člena 1 tega sklepa se uporablja v obdobju od 1. oktobra 2002 do 28. februarja 2005.
            
         
               (4)
            
            
               Ob upoštevanju prenehanja veljavnosti te določbe so države AKP 8. novembra 2004 predložile zahtevo za novo skupno odstopanje od pravil o poreklu iz Sporazuma o partnerstvu AKP-ES za v pločevinke konzervirane tune in filete tuna, ki velja za vse države AKP, ter vključuje celotne letne količine, tj. 8 000 ton v pločevinke konzerviranih tunov in 2 000 ton za filete tuna, ki se v Skupnost uvažajo od 1. marca 2005 naprej.
            
         
               (5)
            
            
               Odstopanje je zahtevano skladno z ustreznimi določbami Protokola 1, zlasti v zvezi s členom 38(8), poleg tega zahtevane količine spadajo v okvir letne kvote, ki je avtomatično dovoljena na zahtevo držav AKP.
            
         
               (6)
            
            
               Ta sklep se uporablja od 1. marca 2005 do konca 2007, do sprejetja novih trgovinskih režimov, ki bodo začeli, v skladu s členom 37 Sporazuma o partnerstvu AKP-ES, veljati 1. januarja 2008.
            
         
               (7)
            
            
               Sklep št. 2/2002 se nanaša na „v pločevinke konzervirane tune“, vendar se dejansko uporablja za „konzervirane tune“. Izraz „konzervirani tuni“ vsebuje v pločevinke konzervirane tune, vakuumsko zapakirane tune v plastičnih vrečkah ali drugi embalaži. Kombinirana nomenklatura Evropskih skupnosti uporablja izraz „konzervirani tuni“, ki vključuje tudi „v pločevinke konzervirane tune“. Isto terminologijo je treba uporabljati v tem sklepu.
            
         
               (8)
            
            
               Količine, za katere je sprejeto odstopanje, mora upravljati Komisija v sodelovanju s carinskimi organi držav članic in držav AKP. V ta namen so sprejeta podrobna pravila –
            
         SKLENIL:
   Člen 1
   Z odstopanjem od posebnih določb v seznamu v Prilogi II k Protokolu 1 k Prilogi V Sporazuma o partnerstvu AKP-ES se konzervirani tuni in fileti tun pod številko HS ex 16.04, proizvedene v državah AKP iz tuna brez porekla, štejejo kot izdelki s poreklom z držav AKP v skladu s pogoji tega sklepa.
   Člen 2
   Odstopanje iz člena 1 se uporablja za izdelke in količine, navedene v Prilogi k temu sklepu, ki se v Skupnost uvažajo z držav AKP v obdobju od 1. marca 2005 do 31. decembra 2007.
   Člen 3
   Količine, določene v Prilogi, upravlja Komisija, ki sprejme vse upravne ukrepe, za katere meni, da so priporočljivi za učinkovito upravljanje. Členi 308a, 308b in 308c Uredbe (EGS) št. 2454/93 o upravljanju tarifnih kvot (1) se smiselno uporabljajo za upravljanje količin iz Priloge.
   Člen 4
   1.   Carinski organi držav AKP sprejmejo potrebne ukrepe za izvajanje količinskih pregledov pri izvozu izdelkov iz člena 1. V ta namen vsa potrdila, ki jih izdajo v skladu s tem sklepom, vsebujejo sklic nanje.
   2.   Pristojni organi navedenih držav vsake tri mesece posredujejo Komisiji preko Sekretariata skupine držav AKP, poročilo o količinah, za katere so bila izdana potrdila o gibanju blaga EUR.1 v skladu s tem sklepom, in zaporedne številke navedenih potrdil.
   Člen 5
   Polje 7 potrdila o gibanju blaga EUR.1, izdanega v skladu s tem sklepom, vsebuje eno od naslednjih navedb:
   
               —
            
            
               „Derogation – Decision No 2/2005“,
            
         
               —
            
            
               „Dérogation – Décision no 2/2005“.
            
         Člen 6
   Države AKP, države članice in Evropska skupnost vsaka na svoji strani sprejmejo ukrepe, potrebne za izvajanje tega sklepa.
   Člen 7
   Ta sklep začne veljati na dan sprejetja.
   Ta sklep se uporablja od 1. marca 2005.
   
      V Bruslju, 1. marca 2005
      
         
            Za Odbor za carinsko sodelovanje AKP-ES
         
         
            Sopredsednika
         
         Robert VERRUE
         
         Isabelle BASSONG
         
      
   
   
      (1)  UL L 253, 11.10.1993, str. 1. Uredba, kakor je bila nazadnje spremenjena z Uredbo (ES) št. 2286/2003 (UL L 343, 31.12.2003, str. 1).
   
      PRILOGA
      
                  Zaporedna št.
               
               
                  Številka HS
               
               
                  Poimenovanje blaga
               
               
                  Obdobje
               
               
                  Količine
                  (v tonah)
               
            
                  09.1632
               
               
                  ex 16.04
               
               
                  Konzervirani tuni (1)
                  
               
               
                  1.3.2005–28.2.2006
               
               
                  8 000
               
            
                  1.3.2006–28.2.2007
               
               
                  8 000
               
            
                  1.3.2007–31.12.2007
               
               
                  6 666
               
            
                  09.1637
               
               
                  ex 16.04
               
               
                  Fileti tuna
               
               
                  1.3.2005–28.2.2006
               
               
                  2 000
               
            
                  1.3.2006–28.2.2007
               
               
                  2 000
               
            
                  1.3.2007–31.12.2007
               
               
                  1 666
               
            
         (1)  V kateri koli obliki pakiranja s čimer se proizvod šteje kot konzerviran v pomenu številke HS ex 16.04.